Халкыбыз хәтере белән көчле

	Мин сагындым.
Язлар минем җаннарымны
Алып кайтты
Дим буйларына...	 Күренекле татар шагыйре, Бөек Ватан сугышында батырларча сугышып, дан казанган, Җиңү көненә ике ай ярым вакыт калган көннәрнең берсендә яу кырында һәлак булган Фатыйх Кәрим турында мин укып та һәм ишетеп тә белә идем инде. Ә аның катлаулы язмышы, сугыш елларында күрсәткән батырлыгы турында миңа хәрби хезмәттәшем, академик, социология фәннәре докторы, полковник Әмир Зариф улы Гыйльманов сөйләгән иде. Алар икесе дә бер авылда – Башкортостан Республикасының Бишбүләк районы Ает авылында туып-үскәннәр, әниләре ягыннан туган да булганнар әле.  Әмир Зариф улы үзе исән чакта мине туган авылынаалып кайтып, 250 еллык тарихы булган Аетне күрсәтергә, Дим суларында бергә балык тотып ял итәргә хыялланган иде. Дустымның изге хыялларын аңардан башка гына тормышка ашырырга насыйп булган икән.   
	---	
Бердәмлек

	№ --- | 31.08.2018	


